Nočia (Varanavas)
Nočià (blrs. Нача, rus. Нача) – kaimas šiaurės vakarų Gudijoje, Gardino srityje, Varanavo rajone, prie Nočios upės, 10 km į šiaurės vakarus nuo Rodūnios, prie Lietuvos sienos. Pasiekiamas keliu iš Rodūnios. Yra neogotikinė Šv. Mergelės Marijos Ėmimo į Dangų bažnyčia (1927 m.), etnologo Vandalino Šukevičiaus ir istoriko Teodoro Narbuto kapavietės, paminklas 1863–1864 m. sukilėliams. Išlikusi XIX a. smuklė, XX a. pradžios koplyčia-mauzoliejus. Apylinkėse yra XII–XIV a. pilkapių.